| Medaljeoversikt |
| --- |
| Friidrett |
| Konkurrerte for Russlands flagg Russland |
| Friidrett EM i friidrett innendørs |
| Gull | Praha 2015 |  3000 m |
| Friidrett Lag-EM i friidrett (Super League) |
| Gull | Gateshead 2013 |  3000 m |
| Sølv | Braunschweig 2014 |  3000 m |
| Friidrett Universiaden |
| Gull | Kazan 2013 |  1500 m |
| Friidrett DécaNation |
| Gull | Angers 2014 |  1500 m |
| Friidrett Junior-EM i friidrett |
| Gull | Novi Sad 2009 |  3000 m |
| Friidrett Junior-EM i terrengløp |
| Bronse | Brussel 2008 |  Lag |

**Jelena Sergejevna Korobkina** (russisk: Елена Сергеевна Коробкина; født 25. november 1990) er en belarusisk friidrettsutøver som konkurrerer i mellomdistanseløp og langdistanseløp. Hun har gullmedalje på 3000 meter ved EM i friidrett innendørs 2015 som fremste internasjonale meritt.

Idrettskarriere
---------------

Korobkina deltok ved EM i terrengløp 2008, der hun kom på 21.-plass på 4 km individuelt i junior-klassen. I tillegg deltok hun på Russlands lag som kom på 3.-plass i stafetten. 

Hun deltok ved junior-EM i friidrett 2009 i Novi Sad. Der satte hun ny personlig rekord, med tiden 9:13,35 og vant 3000 meter. Hun ble også russisk juniormester på 3000 meter dette året, og kom på 3.-plass på 2000 meter ved Moskva Cup.

I 2010 kom hun på 2.-plass på 3000 meter og 4.-plass på 1500 meter ved det russiske ungdomsmesterskapet innendørs, og hun vant 1500 meter ved det russiske ungdomsmesterskapet utendørs. Ved det åpne Moskvamesterskapet i friidrett kom hun på 2.-plass på 3000 meter, bak Natalia Popkov. Hun deltok i det russiske mesterskapet i friidrett, der hun kom på 6.-plass på 1500 meter. I august vant hun 1500 meter ved *Summer Spartakiad of the Russian Youth* (летняя спартакиада молодежи России).

Hun startet 2011 med seier i Moskva Cup («Christmas Cup»), på 2000 meter. Hun vant 3000 meter ved Moskvamesterskapet innendørs, der hun også løp 1500 meter, og kom på 4.-plass. Ved det russiske mesterskapet innendørs i februar fikk hun to bronsemedaljer; på 1500 meter og 3000 meter. Hun ble tatt ut til EM i friidrett innendørs 2011 i Paris, men ble slått ut i innledningsheatet, der hun løp på 4:13,45, som var 17. beste tid av de 23 som deltok. Hun deltok på 5000 meter ved U23-EM i friidrett 2011 i Ostrava, der hun kom på 8.-plass. 

Korobkina deltok ikke i noen større internasjonale mesterskap i 2012, men kom på 3.-plass på 2000 meter ved Moskva Cup («Christmas Cup»), og fikk samme plass på 5000 meter ved Moskva Cup i juni. Hun vant på nytt 3000 meter ved Moskvamesterskapet i juni, der hun også kom på 2.-plass på 1500 meter. Ved det russiske ungdomsmesterskapet i juli vant hun både 1500 og 5000 meter. Hun vant 1500 meter ved Joensuu Games i Finland i august, og deltok også ved Rieti IAAF World Challenge, der hun kom på 7.-plass på 3000 meter. 

Hun ble russisk mester innendørs på 1500 meter i 2013, der hun løp på 4:10,28. På 3000 meter kom hun på 2.-plass, bak Svetlana Kireeva. Ved EM i friidrett innendørs 2013 kvalifiserte hun seg til finalen, etter 7. beste tid i kvalifiseringsheatet. I finalen løp hun på 9:00,59, og kom på 4.-plass bare 5 hundredeler bak irske Fionnuala Britton som kom på 3.-plass. Russland deltok i Super League ved Lag-EM i friidrett 2013, her løp Korobkina 3000 meter, og vant denne distansen. Dette ga 12 poeng i lagkonkurransen, der Russland vant sammenlagt med 354,5 poeng, foran Tyskland og Storbritannia. I juli representerte hun Russland ved Sommeruniversiaden 2013, der hun kom på 2.-plass på 1500 meter, kun slått av sin lagvenninne Jekaterina Martynova. Hun deltok på 1500 meter ved det russiske mesterskapet i friidrett i 2013; der endte hun på 3.-plass. Julia Zaripov vant denne distansen. VM i friidrett 2013 ble arrangert i Moskva, og her deltok Korobkina på 1500 meter. Hun kvalifiserte seg til finalen, med ny personlig rekord på 4:05,18 i semifinalen, men i finalen løp hun på 4:10,18, og kom sist i mål, og kom dermed på 12.-plass. 

Ved moskvamesterskapet innendørs i januar 2014 vant hun 1500 meter. Hun kom på 3.-plass på samme distanse ved British Athletics Indoor Grand prix i februar, og hun ble russisk mester på 3000 meter i februar, med tiden 8:51,48. Rett etter det russiske mesterskapet innendørs deltok hun ved Prague Indoor, der hun kom på 4.-plass på 1500 meter. Hun ble tatt ut til å delta i VM i friidrett innendørs 2014, der hun deltok på 1500 meter. Hun kom på 3.-plass i sitt innledningsheat, med tiden 4:11,43, og gikk ikke videre til finalen. Hun hadde 8. beste tid i innledningsheatene. I mai deltok hun ved det russiske mesterskapet for lag, der hun vant 1500 meter. Russland deltok i Super League også ved Lag-EM i friidrett 2014 i Braunschweig, der hun kom på 2.-plass på 3000 meter, bak nederlandske Sifan Hassan. Korobkina satte imidlertid ny personlig rekord på denne distansen, med 8:51,00. 

Hun kvalifiserte seg til finalen på 1500 meter ved EM i friidrett 2014 i Zürich, og kom her på 4.-plass. Ved DécaNation i august vant hun 1500 meter. 

I januar 2015 deltok hun ved IAAF Indoor Meet i Karlsruhe, der hun vant 1500 meter. Hun vant både 3000 meter og 5000 meter ved det russiske mesterskapet innendørs i februar, og hun vant 3000 meter ved EM i friidrett innendørs 2015 i Praha, 0,4 sekunder foran belarusiske Sviatlana Kudzelich.

Referanser
----------

1. ↑  Bruxelles BEL 14 December (arkivert), besøkt 3. juni 2015.
2. 1 2 3 4 5 6 7 8 9 10 11 12  RusAthletics - *Korobkina Elena* (norsk oversettelse med Google Translate), besøkt 3. juni 2015.

Eksterne lenker
---------------

* (en) Jelena Korobkina – World Athletics Rediger på Wikidata

* (en) Jelena Korobkina – Diamond League Rediger på Wikidata
* (ru) RusAthletics - *Korobkina Elena* (norsk oversettelse med Google Translate)]
* (en) Profil hos European Athletics
* (en) Profil hos All-Athletics Arkivert 12. juni 2015 hos Wayback Machine.

| * v
* d
* r
Europamestere på 3000 m innendørs, kvinner |
| --- |
| 
* 1982: Agnese Possamai
* 1983: Jelena Sipatova
* 1984: Brigitte Kraus
* 1985: Agnese Possamai
* 1986: Ines Bibernell
* 1987: Yvonne Murray
* 1988: Elly van Hulst
* 1990: Elly van Hulst
* 1992: Margareta Keszeg
* 1994: Fernanda Ribeiro
* 1996: Fernanda Ribeiro
* 1998: Gabriela Szabó
* 2000: Gabriela Szabó
* 2002: Marta Domínguez
* 2005: Lidia Chojecka
* 2007: Lidia Chojecka
* 2009: Alemitu Bekele
* 2011: Helen Clitheroe
* 2013: Sara Moreira
* 2015: Jelena Korobkina
* 2017: Laura Muir
* 2019: Laura Muir
* 2021: Amy-Eloise Markovc
* 2023: Hanna Klein

 |

| * v
* d
* r
Sommeruniversiade-mestere på 1500 m, kvinner |
| --- |
| 
* 1973: Paola Pigni-Cacchi
* 1975: Ellen Wellmann
* 1977: Totka Petrova
* 1979: Natalia Mărășescu
* 1981: Gabriella Dorio
* 1983: Gabriella Dorio
* 1985: Svetlana Kitova
* 1987: Paula Ivan
* 1989: Paula Ivan
* 1991: Sonia O’Sullivan
* 1993: Lynne Robinson
* 1995: Gabriela Szabó
* 1997: Gabriela Szabó
* 1999: Elena Buhăianu
* 2001: Süreyya Ayhan
* 2003: Natalija Sidorenko
* 2005: Olesya Syreva
* 2007: Olesya Chumakova
* 2009: Marina Munćan
* 2011: *ikke utdelt*
* 2013: Jelena Korobkina
* 2015: Docus Ajok
* 2017: Amela Terzić
* 2019: Caterina Granz

 |